# โรงเรียนตราษตระการคุณ
โรงเรียนตราษตระการคุณ จังหวัดตราด  เดิมเป็นโรงเรียนชายล้วนประจำจังหวัดตราด ปัจจุบันเป็นโรงเรียนมัธยมศึกษาขนาดใหญ่ ประเภทสหศึกษา

 สัญลักษณ์ประจำโรงเรียน 
 ตราประจำโรงเรียน: ประกอบด้วยโล่ มีทะเลอันสงบ ซึ่งเหมือนวิถีชีวิตของชาวตราด พระอาทิตย์ฉายแสงรัศมีเป็นครึ่งวงกลมเหนือภูเขา ขอบล่างโล่มีข้อความ "โรงเรียนตราษตระการคุณ" ขอบบนปรากฏคติพจน์โรงเรียน "นตฺถิ ปญฺา สมาอาภา" ใต้โล่เป็นรูปกิ่งของต้นไผ่และผูกด้วยริบบิ้น อันหมายถึงโรงเรียนนี้เกิดจากสำนักเรียนหนังสือไทยวัดไผ่ล้อม

 ประวัติ 

 ช่วงที่ 1 : สำนักเรียนหนังสือไทยวัดไผ่ล้อม สู่ เวฬุสุนทรการ 
ในสมัยรัชกาลที่ 5 ณ วัดไผ่ล้อม เมืองตราด ภิกษุเจ้ง อายุประมาณ 30 ปีเศษ เป็นพระสงฆ์ที่บวชมานานจนชาวบ้านเรียกว่า ขรัว ได้ทำหน้าที่ให้การศึกษาแกเยาวชน ความเข้มงวดกวดขันทำให้การสอนได้ผลดี เป็นที่นิยมชมชื่นของชาวบ้าน มีชื่อเสียงเป็นที่รู้จักกันดีในนามของ สำนักท่านขรัวเจ้ง วัดไผ่ล้อม

พ.ศ. 2442 สำนักเรียนของท่านขรัวเจ้งที่ตั้งขึ้นมาด้วยใจรัก เริ่มขยายใหญ่ขึ้น มีนักเรียนรวม 40 - 60 คน แต่ท่านก็ยังเป็นครูสอนเองแบบให้เปล่า ในปีการศึกษานี้มีการสอบวัดผลการเรียนอย่างเป็นทางการครั้งแรงในเมืองตราด เจ้าคณะมณฆล ซึ่งในเวลานั้นคือ สมเด็จพระวชิรญาณวงศ์ สมเด็จพระสังฆราชเจ้า ครั้งยังเป็น พระสุคุณคณาภรณ์เป็นเจ้าคณะมณฆลเป็นประธานในการสอบไล่นักเรียนได้มาเห็นสำนักของท่านขรัวเจ้งวัดไผ่ล้อมที่จัดการสอนมาก่อนวัดอื่น ๆ ในจังหวัดตราด จึงมีบัญชาให้จัดตั้งเป็น โรงเรียนแห่งแรกของจังหวัดตราด ชื่อ สำนักสอนหนังสือไทยวัดไผ่ล้อม การตั้งโรงเรียนแผนแบบใหม่อย่างเป็นทางการครั้งแรกในจังหวัดตราดนี้ พระอาจารย์เจ้งรับหน้าที่เป็นครูสอนเองดังเดิมได้รับนิตยภัตร (เงินเดือน) เดือนละ 25 บาท

พ.ศ. 2456 โรงเรียนมีจำนวนนักเรียนเพิ่มมากขึ้น สถานศึกษาบนกุฏิสองหลังจึงคับแคบ ประกอบกับจะได้ขยายเป็นโรงเรียนระดับมัธยมศึกษา ด้วยความร่วมมือจากผู้ว่าราชการเมืองตราด พระยาสุนทรทราธรธุรกิจ (หมี ณ ถลาง) จัดการบอกบุญเรี่ยไรเงินสร้างอาคารเรียนชั่วคราว ให้ชื่อว่า โรงเรียนเวฬุสุนทรการ ซึ่งมัความหมายถึงความสัมพันธ์ระหว่างวัดไผ่ล้อมกับพระยาสุนทรทราธรธุรกิจผู้เป็นกำลังสำคัญในการจัดสร้างอาคารเรียนใหม่ปรากฏชื่อในสมุดโรงเรียนว่า โรงเรียนประจำจังหวัดเวฬุสุนทรการ เป็นโรงเรียนตัวอย่างประจำจังหวัดตราด

 ช่วงที่ 2 : เวฬุสุนทรการ สู่ ตราษตระการคุณ  .เรียกข้อมูลวันที่ 25 ต.ค. 2553.

ปี พ.ศ. 2461 พระตราษบุรีศรีสมุทร์เขตต์ (ธน ณ สงขลา) ผู้ว่าราชการจังหวัดตราดคนใหม่ได้พิจารณาเห็นว่าโรงเรียนเวฬุสุนทรการไม่เหมาะที่จะเป็นโรงเรียนตัวอย่างประจำจังหวัดตราดจึงเรี่ยไรเงินจากข้าราชการ พ่อค้า ประชาชน ก่อสร้างอาคารเรียนขึ้นใหม่ ใกล้กับสโมสรเสือป่า (ปัจจุบันคือที่ว่าการอำเภอเมือตราดหลังเก่า)

พ.ศ. 2463 ใช้เวลาก่อสร้างประมาณ 3 ปีเศษ รวมค่าก่อสร้าง 4,670.50 บาท และได้ทำพิธีเปิดเมื่อวันที่ 21 มีนาคม พ.ศ. 2463 โดยเจ้าพระยาธรรมศักดิ์มนตรี เสนาบดีกระทรวงธรรมการ (กระทรวงศึกษาธิการ) เป็นประธาน และให้นามโรงเรียนนี้ว่า โรงเรียนตราษตระการคุณ อันเป็นมงคลนาม และเป็นอนุสรณ์แด่พระตราษบุรีศรีสมุทรเขตต์ (ธน ณ สงขลา) ซึ่งเป็นกำลังสำคัญในการสร้างอาคารเรียนหลังนี้ อาคารเรียนที่สร้างขึ้นเป็นอาคารไม้ใต้ถุนสูง ภายในโล่ง จุนักเรียนได้ 160 คน การเรียนการสอนแบ่งเป็นระดับประถมศึกษา คือ ป.1 - ป.4 กับระดับมัธยมศึกษา คือ ม.1 - ม.3 (เทียบเท่า ป.5 - ป.7 ในสมัยต่อมา)

พ.ศ 2479 มีการจัดตั้งโรงเรียนสตรีประจำจังหวัดตราดขึ้น คือ โรงเรียนสตรีประเสริฐศิลป์ในปัจจุบัน (ตั้งอยู่ในบริเวณโรงเรียนอนุบาลตราดในปัจจุบัน) โรงเรียนตราษตระการคุณได้ย้ายนักเรียนประถมศึกษาทั้งหมด กับนักเรียนหญิงไปเรียนที่โรงเรียนสตรีประเสริฐศิลป์ รวมทั้งครูสตรีก็ย้ายตามนักเรียนไปด้วย โรงเรียนตราษตระการคุณจึงมีแต่นักเรียนชายล้วนและมีการเรียนการสอนระดับมัธยมศึกษาเท่านั้น โรงเรียนตราษตระการคุณใช้สถานที่นี้เป็นที่เล่าเรียนมาตั้งแต่ พ.ศ. 2463 สืบจนถึง พ.ศ. 2484 เป็นเวลานานถึง 22 ปี

พ.ศ. 2483 โรงเรียนได้รับจัดสรรงบประมาณให้ก่อสร้างอาคารเรียนขึ้นใหม่ตามแบบ ร.1 โดยได้รับการสนับสนุนเป็นอย่างดีจาก พล.ร.ท.สินธุ์ กมลนาวิน รัฐมนตรีว่าการกระทรวงศึกษาธิการในสมัยนั้น มีพิธีเปิดอาคารเรียนหลังใหม่นี้ เมื่อวันที่ 24 มิถุนายน พ.ศ. 2485 โดยหลวงนรนิติผดุงการ ผู้ว่าราชการจังหวัดตราด สิ้นเงินค่าก่อสร้าง 14,475 บาท ส่วนอาคารหลังแรกนั้น ภายหลังได้รื้อถอน เพราะชำรุดทรุดโทรมมาก เครื่องก่อสร้างที่พอจะใช้ได้ ก็นำไปเป็นโรงพลศึกษาขึ้นอีกหลังหนึ่ง 

พ.ศ. 2495 กระทรวงศึกษาธิการได้อนุเคราะห์ให้เงินจรมาสร้างอาคารเรียนขึ้นอีกหลังหนึ่ง เป็นหลังที่ 2 เป็นเงิน 20,000 บาท 

พ.ศ. 2506 กระทรวงศึกษาธิการ อนุมัติเงิน 150,00 บาท มาสร้างอาคารเรียนหลังที่ 3 เป็นอาคาร 2 ชั้น จำนวน 4 ห้องเรียน

 ช่วงที่ 3 : ตราษตระการคุณในทุ่งกว้าง 
พ.ศ. 2510 กระทรวงศึกษาธิการ ได้อนุมัติเงินงบประมาณ 150,000 บาท และเงินบำรุงการศึกษา 15,000 บาท สร้างหอประชุมและโรงอาหารโรงเรียนตราษตระการคุณ จังหวัดตราด ได้จัดการเรียนการสอนเจริญก้าวหน้ามาตามลำดับ แต่การที่มีนักเรียนเพิ่มขึ้นมากทุกปี ประกอบกับพื้นที่บริเวณโดยรอบสนามหน้าศาลากลาง จังหวัดตราด ซึ่งเป็นพื้นที่ใกล้เคียงโรงเรียนไม่สามารถขยายตัวได้อีกเพราะติดสถานที่ราชการอื่น ซึ่งเป็นอุปสรรคต่อการพัฒนาโรงเรียนในภายหน้า นายประจำ ประทีปฉาย ศึกษาธิการจังหวัดตราด และ นายลพ ชูแข อาจารย์ใหญ่คนแรกของโรงเรียนตราษตระการคุณ จังหวัดตราด มีความคิดตรงกันว่าต้องหาที่ดินผืนใหม่ให้โรงเรียนตราษตระการคุณ และที่ดินผืนนั้นน่าจะเป็นทุ่งเนินตาแมวอันรกร้างและกว้างใหญ่พอที่จะรองรับลูกหลานชาวตราดให้มีที่เรียนเพียงพอได้ทั้งในปัจจุบันและอนาคต ซึ่งที่ดินผืนนี้ห่างจากสถานที่ตั้งเดิมเพียง 1.5 กิโลเมตร จึงทำการจับจองได้เนื้อที่ 139 ไร่ 1 งาน 70 ตารางวา ด้วยความเห็นชอบและสนับสนุนจากนายสงัด รอดมั่น ที่ดินจังหวัด และนายจรัส เทศวิศาล ผู้ว่าราชการจังหวัดตราดในสมัยนั้น

พ.ศ. 2513 กรมสามัญศึกษา อนุมัติให้ย้ายโรงเรียน และได้จัดสรรเงินงบประมาณให้สร้างอาคารเรียน แบบ 318 (นับว่าเป็นอาคารโครงสร้างแบบตึกหลังแรกของจังหวัดตราด) จำนวน 1 หลัง บ้านพักครู 2 หลัง ส้วมนักเรียน 1 หลัง ระยะแรกมีปัญหามาก แต่ในที่สุดก็ผ่านพ้นไปด้วยดีแม้จะเสียเวลาไปบ้างสิ้นเงินงบประมาณ 2,250,000 บาท

พ.ศ. 2515 ขนย้ายนักเรียนบางส่วนมาเรียนที่ท้องทุ่งเนินตาแมว

พ.ศ. 2518 ย้ายนักเรียนมาครบทั้งหมดทุกชั้น ทิ้งสถานที่ตั้งแห่งเก่าและอาคาร 3 หลัง ไว้เป็นสมบัติของโรงเรียนอนุบาลตราดสืบไป ซึ่งสมัยนั้นตรงกับนายสุรจิตร ภัทรคามินทร์ ผู้บริหารโรงเรียนคนที่ 14 เมื่อย้ายนักเรียนทั้งหมดเรียบร้อยแล้ว โรงเรียนตราษตระการคุณ จังหวัดตราด ได้เข้าโครงการ คมภ. 2 รุ่นที่ 5 ซึ่งโครงการเงินกู้จากธนาคารโลกและได้รับความช่วยเหลือในด้านผู้เชี่ยวชาญจากประเทศแคนาคา เป็นโครงการพัฒนาโรงเรียนมัธยมศึกษาส่วนภูมิภาค กรมสามัญศึกษาได้จัดสรรเงินงบประมาณสร้างอาคารเรียนวิทยาศาสตร์ หอประชุม โรงฝึกงาน พร้อมอุปกรณ์ทางด้านงานอาชีพ ศิลปะ และวิทยาศาสตร์ครบถ้วน

 รายนามผู้บริหารโรงเรียนตราษตระการคุณ จังหวัดตราด 
ตั้งแต่ปีพุทธศักราช 2454 จนถึง ปัจจุบันโรงเรียนตราษตระการคุณ จังหวัดตราด มีผู้บริหาร จำนวน 25 ท่าน

{|class="wikitable" align="center" style="text-align:center"
|- style="background:#cccccc"
| ลำดับที่ || รายนาม || ตำแหน่ง || width=20%|เริ่มวาระ || width=20%|สิ้นสุดวาระ
|- 
| 1 || ราชบุรุษ อ่อง ปัจฉิมาภิรมย์ || ครูใหญ่ || 02 มิ.ย. พ.ศ. 2454 || 31 พ.ค. พ.ศ. 2464
|- 
| 2 || ขุนมงคลเวชศึกษากร || ครูใหญ่ || 01 มิ.ย. พ.ศ. 2464 || 30 ก.ย. พ.ศ. 2467
|- 
| 3 || ราชบุรุษ จ๋วน สิงห์ขาว || ครูใหญ่ || 01 ต.ค. พ.ศ. 2467 || 18 ม.ค. พ.ศ. 2477
|-
| 4 || นายออม รัตนเพียร || ครูใหญ่ || 19 ม.ค. พ.ศ. 2477 || 31 ก.ค. พ.ศ. 2481
|- 
| 5 || นายประจิม กมลศิลป์ || ครูใหญ่ || 01 ส.ค. พ.ศ. 2481 || 03 ก.ค. พ.ศ. 2483
|-
| 6 || นายวิจิตร หิรัญรัต || ครูใหญ่ || 18 พ.ย. พ.ศ. 2483 || 01 พ.ค. พ.ศ. 2486
|-
| 7 || นายชื้น เรืองเวช || ครูใหญ่ || 02 พ.ค. พ.ศ. 2486  || 11 มิ.ย. พ.ศ. 2491 
|- 
| 8 || นายบัญญัติ ศุภเสน || ครูใหญ่ || 12 มิ.ย. พ.ศ. 2491 || 31 พ.ค. พ.ศ. 2492
|- 
| 9 || นายทรง วรสิงห์ || ครูใหญ่ || 01 มิ.ย. พ.ศ. 2492 || 31 พ.ค. พ.ศ. 2499
|- 
| 10 || นายลพ ชูแข || อาจารย์ใหญ่ || 01 มิ.ย. พ.ศ. 2499|| 30 ก.ย. พ.ศ. 2513
|- 
| 11 || นายบัญชา ดำรงพันธุ์  || รักษาการอาจารย์ใหญ่ || 01 ต.ค. พ.ศ. 2513 || 31 ส.ค. พ.ศ. 2514
|- 
| 12 || นายวิศิษฐ์ ดวงสงค์ || อาจารย์ใหญ่ || 01 ก.ย. พ.ศ. 2514 || 30 ก.ย. พ.ศ. 2515
|- 
| 13 || นายบัญชา ดำรงพันธุ์ || รักษาการอาจารย์ใหญ่ || 01 ต.ค. พ.ศ. 2515 || 17 พ.ค. พ.ศ. 2516
|- 
| 14 || นายสุรจิตร ภัทรคามินทร์ || ผู้อำนวยการ || 18 พ.ค. พ.ศ. 2516 || 30 มิ.ย. พ.ศ. 2523
|- 
| 15 || นายธำรง ธงวิจิตร || ผู้อำนวยการ || 01 ก.ค. พ.ศ. 2523 || 30 ก.ย. พ.ศ. 2529
|- 
| 16 || นายสุทิพย์ ติงสรัตน์ || ผู้อำนวยการ || 01 ต.ค. พ.ศ. 2529 || 30 ก.ย. พ.ศ. 2535
|- 
| 17 || นายสง่า รอดพิเศษ || ผู้อำนวยการ || 22 ต.ค. พ.ศ. 2535 || 30 ก.ย. พ.ศ. 2539
|- 
| 18 || นายประดิษฐ์ ดวงนภา || ผู้อำนวยการ || 25 ต.ค. พ.ศ. 2539 || 30 ก.ย. พ.ศ. 2540
|- 
| 19 || นายสุวรรณ เจริญสุข || ผู้อำนวยการ ระดับ 9 || 26 พ.ย. พ.ศ. 2540 || 30 ก.ย. พ.ศ. 2543
|- 
| 20 || นายมนตรี คุรุกิจโกศล || ผู้อำนวยการ ระดับ 8 || 30 ต.ค. พ.ศ. 2543 || 30 ก.ย. พ.ศ. 2548
|- 
| 21 || นายวิจิตร หอยสังข์ || ผู้อำนวยการเชี่ยวชาญ || 01 พ.ย. พ.ศ. 2548 || 30 ก.ย. พ.ศ. 2551
|- 
| 22 || นายสุรศักดิ์ ศิลาอาศน์ || ผู้อำนวยการชำนาญการพิเศษ || 25 ธ.ค. พ.ศ. 2551 || 30 ก.ย. พ.ศ. 2557
|-
| 23 || นายพิริยะ เอกปิยะกุล || ผู้อำนวยการเชี่ยวชาญ || 20 พ.ย. พ.ศ. 2557 || 30 ก.ย. พ.ศ. 2564
|-
| 24 || นายสำเนา บุญมาก || ผู้อำนวยการชำนาญการพิเศษ || 05 ต.ค. พ.ศ. 2564 || 30 ก.ย. พ.ศ. 2566
|-
| 25|| นายรักพงศ์ จุลเจริญ || ผู้อำนวยการชำนาญการพิเศษ || 01 ต.ค. พ.ศ. 2566 || ปัจจุบัน
|-

อาคาร-สถานที่ภายในโรงเรียนตราษตระการคุณ จังหวัดตราด  

หอพระวิมลเมธาจารย์ (เจ้ง จันทสโร)
อาคาร ๑ พระวิมลเมธาจารย์ - ศูนย์อาเซียนศึกษา กลุ่มสาระการเรียนรู้สังคมศึกษา ศาสนา วัฒนธรรม และ กลุ่มสาระการเรียนรู้ศิลปะ (ทัศนศิลป์)
อาคาร ๒ เวฬุสุนทรการ - กลุ่มงานบริหาร ห้องเรียนแนะแนว ธนาคารโรงเรียน และ กลุ่มสาระการเรียนรู้ภาษาไทย
อาคาร ๓ พระตราษบุรีศรีสมุทรเขตต์ - ศูนย์วิทยาศาสตร์บริการ และ กลุ่มสาระการเรียนรู้วิทยาศาสตร์และเทคโนโลยี
อาคาร ๔ พระบุรเขตต์คณาจารย์ - หอสมุดกลางฯ และ กลุ่มสาระการเรียนรู้คณิตศาสตร์ 
อาคาร ๕ - อาคารเรียนแบบ 318 ล./38 พิเศษ  - ห้องโสตทัศนศึกษา และ กลุ่มสาระการเรียนรู้ภาษาต่างประเทศ
อาคาร SMaRT School BAE SYSTEMS - สำนักงานศึกษาธิการจังหวัดตราด และ กลุ่มสาระการเรียนรู้วิทยาศาสตร์และเทคโนโลยี (คอมพิวเตอร์)
อาคารฝึกงาน กลุ่มสาระการเรียนรู้การงานอาชีพ - 2 หลัง (ห้องเขียนแบบ ห้องช่างยนต์ ห้องช่างไม้ และ ห้องคหกรรม)
อาคารฝึกงาน กลุ่มสาระการเรียนรู้การงานอาชีพ (เกษตร)
อาคารฝึกงาน กลุ่มสาระการเรียนรู้ศิลปะ (ดนตรี และ นาฏศิลป์)  - 2 หลัง 
อาคารตราษฯสามัคคี - โรงอาหารโรงเรียนตราษตระการคุณ จังหวัดตราด
อาคารเทิดพระเกียรติ (ตึกส้ม) - กลุ่มงานกิจการนักเรียน 
หอสมุดกลางโรงเรียนตราษตระการคุณ จังหวัดตราด - ห้องสมุดเฉลิมพระเกียรติ ห้องสมุดนันทนาการ ห้องสมุดวารสาร ห้องสมุดศึกษาค้นคว้า (ปัจจุบันอยู่ที่ชั้น 1 อาคาร ๔)
หอประชุม ๑ และ โดมอเนกประสงค์ ๑ - สนามกีฬาแบดมินตัน สนากีฬาเซปักตะกร้อ สนามกีฬาเทเบิลเทนนิส และ กลุ่มสาระการเรียนรู้สุขศึกษาและพลศึกษา
หอประชุม ๒  (พื้นยางสังเคราะห์) - สนามกีฬาวอลเล่ย์บอล สนามกีฬาบาสเก็ตบอล และ กลุ่มสาระการเรียนรู้สุขศึกษาและพลศึกษา
อาคารเอนกประสงค์องค์การบริหารส่วนจังหวัดตราด (หอประชุม ๓) - แบบ 101 ล. /27 (อาคารเอนกประสงค์ องค์การบริหารส่วนจังหวัดตราด) สำนักงานเขตพื้นที่การศึกษามัธยมศึกษาตราด (ชั้นล่าง) 
โดมอเนกประสงค์ ๒ - สนามกีฬาฟุตซอล สนามกีฬาบาสเก็ตบอล สถานที่พักผ่อน และ จุดนัดพบรวมในการทำกิจกรรม
ศูนย์เพื่อนใจวัยรุ่น (TO BE NUMBER ONE FRIEND CORNER) โรงเรียนตราษตระการคุณ จังหวัดตราด และ เรือนพยาบาล
สนามกีฬาฟุตบอลโรงเรียนตราษตระการคุณ จังหวัดตราด
สนามกีฬาฟุตบอลหญ้าเทียม คิง พาวเวอร์
สวนนวราช - สวนหย่อมบริเวณหน้าอาคารเวฬุสุนทรการ
ห้องน้ำชาย - 4 หลัง 
ห้องน้ำหญิง - 4 หลัง 
บ้านพักครู - 11 หลัง
บ้านพักนักเรียน - 3 หลัง
โรงจอดรถ - 3 หลัง
ศาลาชิดชอบ 
ศาลาชายชล 
ศาลาพอเพียง
ศาลาริมน้ำ 
ศาลาทรงไทย
เรือนกันเกรา - ห้องประชุม
ลานจามจุรี - สถานที่พักผ่อน และ จุดนัดพบรวมในการทำกิจกรรม
ลานไทร - สถานที่พักผ่อน
ป้อมยาม 
cover way

 จำนวนห้องเรียนของโรงเรียนตราษตระการคุณ จังหวัดตราด                                
ปีการศึกษา 2562
แผนการเรียนชั้นมัธยมศึกษาตอนต้น
{| class="wikitable" style="margin:0.5em auto; font-size:90%; line-height:1.25em;"
|-
! ระดับชั้น !!ห้องเรียนพิเศษ วิทยาศาตร์ คณิตศาสตร์ เทคโนโลยีและสิ่งแวดล้อม (โครงการ สสวท. - Gifted)!!ห้องเรียนโปรแกรมภาษาอังกฤษ(EP)!!ห้องเรียนทั่วไป!!รวม
|- align="center"
| align="center" | มัธยมศึกษาปีที่ 1 
||1
||1
||7
||9
|- align="center"
| align="center" | มัธยมศึกษาปีที่ 2
||1
||1
||7
||9
|- align="center"
| align="center" | มัธยมศึกษาปีที่ 3
||1
||1
||7
||9
|-
แผนการเรียนชั้นมัธยมศึกษาตอนปลาย
{| class="wikitable" style="margin:0.5em auto; font-size:90%; line-height:1.25em;"
|-
! ระดับชั้น !!ห้องเรียนพิเศษวิทยาศาสตร์ คณิตศาสตร์ เทคโนโลยีและสิ่งแวดล้อม (โครงการ สสวท. - Gifted)  !!วิทยาศาสตร์-คณิตศาสตร์  !!วิทยาศาสตร์-คณิตศาสตร์-คอมพิวเตอร์  !!วิทยาศาสตร์-คณิตศาสตร์-ภาษาอังกฤษ!!ห้องเรียนอังกฤษ-คณิตศาสตร์ !!ห้องเรียนอังกฤษ-จีน!! รวม
|- align="center"
| align="center" | มัธยมศึกษาปีที่ 4
||1 
||4
||1
||1
||1
||1
||9
|- align="center"
| align="center" | มัธยมศึกษาปีที่ 5
||1
||4
||1
||1
||1
||1
||9
|- align="center"
| align="center" | มัธยมศึกษาปีที่ 6
||1
||4
||1
||1
||1
||1
||9
|-

 ศิษย์เก่าเกียรติภูมิ โรงเรียนตราษตระการคุณ จังหวัดตราด 
 ดร.สุทธิพงษ์ จุลเจริญ ปลัดกระทรวงมหาดไทย
 ศุภพงษ์ อุดมแก้วกาญจนา ดารา/นักแสดง